Diari Oficial de la Generalitat Valenciana


Sumari del DOGV 4694, del 18-02-2004 (2004/1108)

Informació pública de la modificació puntual de les normes urbanístiques del Pla General d'Ordenació Urbana.
------------------------------------------------------------------------------------------------------------

### Dades del document

Número de DOGV
:   4694

Data del DOGV
:   18-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1108


Organisme emissor
:   Ajuntament d'Oliva

Tipus de document
:   Anunci

Informació pública de la modificació puntual de les normes urbanístiques del Pla General d'Ordenació Urbana. [2004/M1108]
  
L'Ajuntament d'Oliva tramita expedient per a la modificació del vigent Pla General d'Ordenació Urbana (PGOU) consistent en la modificació de la redacció dels articles 357 i 359 de les normes urbanístiques sobre condicions de tanca d'obres, emmagatzemament de materials de construcció i ocupació de la via pública amb motiu de l'execució d'obres.
  
Article 357. Redacció actual.
  
Article 357.1. El front de la casa o parcel·la, on es realitzen obres, es tancarà amb una tanca de material consistent i opac, d'una altura compresa entre 1,80 i 2,50 metres i d'aspecte decorós.
  
2. La dita tanca de protecció podrà ocupar part de la vorera, en proporció a l'amplària d'esta, sense que en cap cas l'ocupació puga ser superior a dos terços de l'amplària de la vorera que, almenys, mantindrà lliure un espai de 0,70 metres.
  
Article 357. Redacció proposada.
  
Article 357.
  
1. En compliment de la normativa general sobre seguretat i salut en el sector de la construcció, el front de la casa o parcel·la on es realitzen obres, haurà de tancar-se amb una tanca de material consistent i opac, d'una altura compresa entre 1,60 i 2,50 metres i d'aspecte decorós.
  
2. La dita tanca de protecció podrà ocupar part de la vorera, en proporció a l'amplària d'esta, sense que en cap cas l'ocupació puga ser superior a dos terços de l'amplària de la vorera que, almenys, mantindrà lliure un espai de 0,80 metres.
  
3. En supòsits tècnicament justificats i atenent les característiques i dimensions del solar i de la via pública afectada podrà autoritzar-se l'ocupació de la via pública, vorera i part de la calçada, mitjançant una doble tanca de seguretat, amb un corredor central de trànsit per a vianants d'amplària mínima de 0,80 metres, destinant-se l'espai de calçada ocupat al depòsit de materials, contenidors, caseta d'obres i com a zona de càrrega i descàrrega de vehicles. Esta doble tanca haurà de garantir el trànsit rodat de la via pública en condicions mínimes de seguretat i disposarà, a l'efecte, de l'oportuna senyalització. Les tanques que conformen esta doble tanca tindran les característiques tècniques descrites en el número 1 del present article.
  
Article 359. Redacció actual.
  
Article 359.
  
1. Les obres disposaran d'espais destinats al depòsit de materials que no podran emmagatzemar-se en espais d'ús públic.
  
2. Els materials es prepararan i col·locaran dins del recinte de l'obra, excepte en cas d'impossibilitat.
  
Article 359. Redacció proposada.
  
Article 359.
  
1. Amb caràcter general no s'autoritzaran les ocupacions de la via pública amb apilaments o depòsits de materials de construcció. Estos materials es prepararan i col·locaran dins del recinte de l'obra, excepte cas d'impossibilitat, tècnicament justificada en atenció a les dimensions i característiques del solar.
  
2. Sempre que la via pública que enfront el solar a edificar resulte apta, s'autoritzarà, en casos especials, l'ocupació de la via pública amb depòsits de materials mitjançant el sistema de doble tanca de seguretat regulat en l'article 357.3 d'estes normes.
  
3. En qualsevol cas, sempre que s'autoritze una ocupació de via pública amb materials de construcció, estos hauran d'emmagatzemar-se aptes i estancs que permeten este contingut, garantint-se la seguretat viària i evitant la deterioració de la via pública.
  
4. En cap cas podrà fer-se ús de la via pública i espais públics per a treballs de manipulat, preparació i mesclat de materials de construcció.
  
De conformitat amb el que disposen els articles 55.1 de la Llei 6/1994, de 15 de novembre, en relació amb l'article 38 de la nova norma legal, se sotmet la present proposta de modificació de planejament a informació pública per període d'un mes comptat a partir del dia següent al de publicació del present anunci en el Diari Oficial de la Generalitat Valenciana.
  
L'expedient i documentació administrativa es troben exposats al Departament d'Urbanisme de l'Ajuntament d'Oliva perquè els interessats els examinen i consulten.